3. การประกอบธุรกิจของแต่ละสายผลิตภัณฑ์

3.1 ธุรกิจจัดจำหน่ายและเป็นตัวแทนจำหน่ายสินค้า

3.1.1 ลักษณะผลิตภัณฑ์หรือบริการ

บริษัทฯ ประกอบธุรกิจเป็นผู้จัดจำหน่าย และเป็นตัวแทนจำหน่ายสินค้าแต่เพียงผู้เดียวในผลิตภัณฑ์ 3
กลุ่มหลัก ได้แก่ กลุ่มผลิตภัณฑ์สำหรับแม่และเด็กภายใต้ตราสินค้าพีเจ้น (Pigeon)
กลุ่มผลิตภัณฑ์สำหรับใช้ในครัวเรือนและของใช้ประจำวัน และกลุ่มผลิตภัณฑ์พลาสติกและบรรจุภัณฑ์
โดยกลุ่มผลิตภัณฑ์สำหรับแม่และเด็กสามารถแบ่งรายได้ตามแหล่งที่มาของสินค้าได้ 3 แหล่ง คือ
ผลิตภัณฑ์สำหรับแม่และเด็กพีเจ้นจาก TP และ PIT ซึ่งเป็นโรงงานผลิตสินค้าของ
พีเจ้นอยู่ในประเทศไทย และจากการนำเข้าจากประเทศญี่ปุ่น และประเทศสิงคโปร์ โดยบริษัทฯ
ได้รับสิทธิในการเป็นตัวแทนจำหน่ายสินค้าของพีเจ้นที่ผลิตในประเทศทั้งหมดแต่เพียงผู้เดียวในประเทศไทย
สำหรับกลุ่มผลิตภัณฑ์พลาสติกและบรรจุภัณฑ์มีแหล่งที่มาจากโรงงานของ YMP

คุณภาพและมาตรฐานของผลิตภัณฑ์ที่จำหน่าย

สินค้าที่บริษัทฯ เป็นตัวแทนจำหน่ายจะมีศูนย์วิจัยและพัฒนาผลิตภัณฑ์เอง อย่างเช่น ผลิตภัณฑ์ของพีเจ้น
ซึ่งมีศูนย์วิจัยและพัฒนา เพื่อทดลองและตรวจสอบคุณภาพสินค้า และพัฒนาสินค้าใหม่ๆ
เพื่อรองรับความต้องการของลูกค้า ด้วยเครื่องมือและเทคโนโลยีที่ทันสมัย จัดจำหน่ายไปทั่วโลก
ซึ่งลูกค้ามั่นใจได้ว่าสินค้าที่ลูกค้าซื้อไปมีคุณภาพและมาตรฐานระดับสากลเป็นที่ยอมรับจากทั่วโลก
และสำหรับบริษัทฯ เองปัจจุบันได้รับการรับรองระบบบริหารคุณภาพ ISO 9001: 2000
ซึ่งเป็นการยืนยันเจตนารมณ์ในการนำเสนอสินค้าและบริการ
รวมถึงประสิทธิภาพระบบการทำงานที่มีคุณภาพและมาตรฐานเช่นเดียวกัน
รายละเอียดของแต่ละกลุ่มผลิตภัณฑ์มีดังนี้

1) ผลิตภัณฑ์สำหรับแม่และเด็กภายใต้ตราสินค้าพีเจ้น (Pigeon)

บริษัทฯ
เป็นตัวแทนจำหน่ายสินค้าของพีเจ้นที่ผลิตในประเทศทั้งหมดแต่เพียงผู้เดียวในประเทศไทยจาก พีเจ้น
คอร์ป ซึ่งเป็นผลิตภัณฑ์ที่มีคุณภาพและได้รับการยอมรับจากผู้บริโภคทั้งในประเทศ
และต่างประเทศด้วยความหลากหลายของผลิตภัณฑ์ที่มีการพัฒนาอย่างต่อเนื่อง
สินค้าแต่ละชนิดต้องผ่านการทดลองและวิจัยเพื่อให้เป็นไปตามมาตรฐานและให้เป็นที่ยอมรับเพื่อสร้างความมั่นใจให้กับผู้บริโภคผลิตภัณฑ์ของพีเจ้นได้รับการจัดจำหน่ายทั้งในประเทศและต่างประเทศทั่วโลก
ปัจจุบันผลิตภัณฑ์พีเจ้นที่บริษัทฯ เป็นตัวแทนการจัดจำหน่ายสามารถแบ่งได้เป็น 3 หมวด
โดยแบ่งตามแหล่งผลิตสินค้าซึ่งมาจากในประเทศจำนวน 2 แห่งและนำเข้าจากต่างประเทศได้ดังนี้

1.1) ผลิตภัณฑ์พีเจ้น ที่ผลิตโดยบริษัท ไทยพีเจ้น จำกัด ได้แก่ จุกนมซิลิโคน, ขวดนม, ถ้วยหัดดื่ม,
น้ำยาล้างขวดนม และสินค้าที่ทำจากพลาสติกอื่นๆ
รายละเอียดของผลิตภัณฑ์แต่ละประเภทโดยสังเขปมีดังนี้

- จุกนมพีเจ้นได้รับการออกแบบและพัฒนามาอย่างต่อเนื่อง
โดยจุกนมที่จำหน่ายแบ่งเป็นจุกซิลิโคนและยางธรรมชาติ (นำเข้าจากประเทศญี่ปุ่น)
มีการออกแบบให้คล้ายหัวนมมารดาให้มากที่สุดและช่วยในการพัฒนาการที่ดีของเด็ก
เหมาะกับโครงสร้างของกราม ขากรรไกร และกระพุ้งแก้ม เพื่อส่งเสริมการฝึกการดูด
และบริหารกล้ามเนื้อต่างๆ ขณะดูดนม
นอกจากนั้นบริเวณด้านในจุกนมของพีเจ้นจะมีลักษณะเป็นพื้นผิวเรียบเพื่อไม่ให้เป็นที่สะสมของแบคทีเรียซึ่งอาจเป็นสาเหตุให้เด็กท้องเสียได้
ในการพิจารณาเลือกซื้อควรเลือกให้เหมาะกับเด็กแต่ละวัย

- ขวดนมของพีเจ้นได้รับการออกแบบที่เน้นความปลอดภัย
และขวดนมมีลักษณะไม่มีรอยตะเข็บนูนข้างขวด ฟันเกลียวอยู่เฉพาะด้านนอก ผิวด้านในขวดเรียบสนิท
ขวดมีรูปทรงตั้งตรงไม่คดงอไปมาและไม่มีเหลี่ยมมุมที่เป็นแหล่งสะสมของแบคทีเรีย
เพื่อให้สะดวกต่อการทำความสะอาด ใช้สี Food Grade ที่มีความปลอดภัยสูง
สีไม่หลุดลอกเมื่อนำมาต้มด้วยความร้อนสูง และไม่เป็นอันตรายต่อเด็ก
นอกจากนั้นยังมีลวดลายที่หลากหลาย และครอบคลุมลูกค้าในกลุ่มตลาด

1.2) ผลิตภัณฑ์พีเจ้น ที่ผลิตโดยบริษัท พีเจ้น อินดัสทรีส์ (ประเทศไทย) จำกัด ได้แก่
ผ้าเช็ดทำความสะอาดผิว (Baby wipes) และแผ่นซับน้ำนม (Breast pad)

- ผ้าเช็ดทำความสะอาดผิว (Baby wipes) เป็นผ้าเช็ดเอนกประสงค์แบบเปียก
ใช้ทำความสะอาดผิวทารก, เด็กและผู้ใหญ่ โดยสามารถเช็ดบนใบหน้า และส่วนอื่นๆ
ของร่างกายได้ มีส่วนผสมที่เป็นธรรมชาติ นอกจากทำความสะอาดเด็กทารกแล้ว
เบบี้ไวพส์ยังสามารถใช้ในกิจกรรมอื่น ๆ ได้ อาทิเช่น
เช็ดเหงื่อเพื่อความสดชื่นหลังการออกกำลังกาย ใช้สำหรับก่อนและหลังการแต่งหน้า
ซับความมันที่เกิดขึ้นบนใบหน้า หรือใช้เป็นกระดาษเช็ดอเนกประสงค์ระหว่างมื้ออาหาร นอกจากนี้
เบบี้ไวพส์ของพีเจ้นได้ผ่าน MICROBIOLOGICALLY TESTED
เป็นตราสัญลักษณ์แสดงว่าผลิตภัณฑ์มีความสะอาดปลอดภัย ผ่านกระบวนการผลิต
และบรรจุภัณฑ์ปลอดเชื้อแบคทีเรีย 100% ก่อนการเปิดใช้ในครั้งแรก

- แผ่นซับน้ำนม เหมาะสำหรับคุณแม่ที่ยังอยู่ในระยะการให้นมแก่ลูก
ซึ่งคุณแม่มีความจำเป็นต้องใช้แผ่นซับน้ำนมเพื่อช่วยซึมซับน้ำนมที่ไหลออกมาไม่ให้เลอะเปรอะเสื้อผ้าที่สวมใส่ได้
แผ่นซับน้ำนมของพีเจ้นมีคุณสมบัติที่สามารถซึมซับน้ำนมได้ดีไม่ให้ไหลย้อนกลับ
พร้อมกับมีแถบกาวที่ยึดติดไม่หลุดในขณะที่สวมใส่ แผ่นซับน้ำนมของ
พีเจ้นสามารถช่วยอำนวยความสะดวกให้กับคุณแม่ได้เป็นอย่างมาก
วัตถุดิบที่นำมาผลิตเหมือนกับผ้าเช็ดทำความสะอาดผิวประกอบด้วยส่วนของเยื่อกระดาษ (Wood
pulp) ผ้าชนิดโปร่งช่วยการซึมผ่านของน้ำนมและไม่ไหลย้อนกลับพร้อมความนุ่ม ไม่ระคายผิว (Non
woven) สารดูดซับความชื้น (SAP) ชนิดพิเศษที่มีความสามารถในการดูดซับสูงและ Laminated
Tissue ป้องกันการรั่วซึม

1.3) ผลิตภัณฑ์พีเจ้น ที่นำเข้าจากต่างประเทศ เป็นกลุ่มสินค้าเครื่องใช้สำหรับเด็ก (Baby
Accessories) สามารถจำแนกเป็นกลุ่มสินค้าได้ดังต่อไปนี้

-   จุกนมยางธรรมชาติ และขวดนมรุ่น Super premium

-   สินค้ากลุ่ม Toiletries ได้แก่ สบู่เหลว เบบี้แชมพู โลชั่นสูตรน้ำ/สูตรน้ำนม ฟองน้ำ
    ชุดแปรงสีฟัน ชุดแปรงหวีสำหรับเด็ก เป็นต้น

-   สินค้ากลุ่มอุปกรณ์ทำความสะอาดเครื่องใช้สำหรับเด็ก ได้แก่ หม้อนึ่งขวดนม
    เครื่องนึ่งขวดนมอัตโนมัติ แปรงล้างขวดนมและจุกนม ฯลฯ

-   สินค้ากลุ่มอุปกรณ์ฝึกรับประทานอาหาร ได้แก่ ถ้วยหัดดื่ม ชุดฝึกรับประทานอาหาร
    ชุดชามและช้อนส้อมสำหรับอาหารด้วยตัวเอง ภาชนะบรรจุกล่องนมสำหรับเด็ก
    เครื่องอุ่นนม/อาหาร ชุดช้อนป้อนอาหารเสริมชนิดนิ่มพิเศษ

-   สินค้ากลุ่มอุปกรณ์การให้นมมารดา ได้แก่ ชุดปั๊มน้ำนมแบบอัตโนมัติ ปั๊มน้ำนมพลาสติก
    ยางป้องกันหัวนมมารดา ถุงบรรจุน้ำนมแบบ Hygienic และปั๊มหัวนมบอด

-   สินค้ากลุ่มผลิตภัณฑ์เพื่อความปลอดภัยภายในบ้าน ได้แก่ อุปกรณ์ล็อคตู้เย็นและลิ้นชัก
    อุปกรณ์ครอบปลั๊กไฟ อุปกรณ์ล็อคประตูตู้เย็น อุปกรณ์ล็อคตู้กระจกเพื่อความปลอดภัย ฯลฯ

สภาวะการแข่งขัน

กลุ่มตลาดของสินค้าสำหรับแม่และเด็กในประเทศไทยสามารถแบ่งได้ 4 กลุ่ม ได้แก่ Economy,
Standard, Premium และ Super premium
โดยแสดงได้ตามแผนภาพด้านล่างและเปรียบเทียบแต่ละกลุ่มโดยแบ่งตามราคา คุณภาพ แหล่งที่มา
และช่องทางการจัดจำหน่ายของสินค้า โดยสามารถสรุปได้ดังนี้

+-----------+--------+--------------+-----------+--------------------+
|           | ราคา   | คุณภาพ        | แหล่งที่มา   | ช่องทางการจัดจำหน่าย  |
+-----------+--------+--------------+-----------+--------------------+
| Super     | สูงมาก  | สูง ถึง สูงมาก  | น         | ห้า                 |
| Premium   |        |              | ำเข้าทั้งหมด | งสรรพสินค้าในกรุงเทพฯ |
|           |        | โด           |           |                    |
|           |        | ยมีฝ่ายวิจัยและพ |           |                    |
|           |        | ัฒนาผลิตภัณฑ์เอง |           |                    |
+-----------+--------+--------------+-----------+--------------------+
| Premium   | สูง     |              | นำเข้าและ  | ห้างสรรพสินค้า        |
|           |        |              |           |                    |
|           |        |              | ผล        | ใน                 |
|           |        |              | ิตในประเทศ | กรุงเทพฯและต่างจังหวัด |
+-----------+--------+--------------+-----------+--------------------+
| Standard  | ป      | ปานกลาง/     | ผล        | ขายในต่างจังหวัดและ   |
|           | านกลาง |              | ิตในประเทศ |                    |
|           |        | มีตราสินค้าไทย  |           | ในไฮเปอร์มาร์เก็ต     |
+-----------+--------+--------------+-----------+--------------------+
| Economy   | ต่ำ     | ต่ำ           | ผล        | ส                  |
|           |        | /ไม่มีตราสินค้า/ | ิตในประเทศ | ่วนใหญ่ขายในต่างจังหวัด |
|           |        |              |           |                    |
|           |        | ส            |           |                    |
|           |        | ินค้าเฮ้าส์แบรนด์ |           |                    |
+-----------+--------+--------------+-----------+--------------------+

ที่มา : บริษัทฯ

ในการแข่งขันในเชิงการตลาดจะมีกลยุทธ์ต่างๆ โดยขึ้นอยู่กับตราสินค้า และการจัดแบ่งกลุ่ม
(Segmentation) เป็นสำคัญโดยในกลุ่ม Economy
นั้นกลยุทธ์ด้านการลดราคาเป็นกลยุทธ์หลักในการใช้เพื่อสร้างกลุ่มผู้บริโภค ส่วนกลุ่ม Standard
จะเน้นรูปลักษณ์ที่หลากหลายมากกว่าคุณภาพ ในขณะที่ Premium จนถึง Super Premium
นั้นจะเน้นการวิจัยและพัฒนาคุณภาพของสินค้า
รวมถึงการสร้างแบรนด์เป็นกลยุทธ์สำคัญเพื่อสร้างกลุ่มลูกค้าในระยะยาว ผลิตภัณฑ์ที่บริษัท
จัดจำหน่ายครอบคลุมในทุกกลุ่มตลาด ยกเว้นตลาด Economy
เนื่องจากเป็นตลาดที่ไม่ให้ความสำคัญด้านคุณภาพ ทั้งนี้ลักษณะการกำหนดกลุ่มเป้าหมายนั้น
นอกเหนือจากในเรื่องของรายได้ และการศึกษาแล้ว บริษัทฯ
ยังให้ความสำคัญกับพฤติกรรมและทัศนคติของคุณแม่เป็นสำคัญ
โดยมุ่งเน้นที่จะสร้างกลุ่มคุณแม่ที่นิยมเลี้ยงดูทารกด้วยตัวเอง และมีลูกเป็นคนแรก
เพื่อให้สินค้าของบริษัทฯ เป็นส่วนหนึ่งที่จะช่วยส่งเสริมและพัฒนาพัฒนาการของทารกให้ดียิ่งขึ้น
และให้คุณแม่สะดวกมากยิ่งขึ้น

ตลาดผ้าเช็ดทำความสะอาด

สำหรับการแข่งขันในตลาดผ้าเช็ดทำความสะอาดผิวเบบี้ไวพส์ที่ผ่านมาถือว่ามีการแข่งขันที่ค่อนข้างรุนแรงมากที่สุดในตลาดเครื่องใช้สำหรับเด็ก
โดยพีเจ้นถือเป็นผู้ริเริ่มตลาดผ้าเช็ดทำความสะอาดผิวในประเทศไทยตั้งแต่ปี 2541 เป็นต้นมา
จนในปัจจุบันบริษัทฯ ได้ร่วมทุนกับ พีเจ้น คอร์ป ก่อตั้งโรงงาน พีเจ้น อินดัสทรีส์ (ประเทศไทย)
ขึ้น ด้วยวิสัยทัศน์ที่เห็นว่าเป็นตลาดที่มีศักยภาพในการเติบโตในอนาคต มีโรงงานผลิตอยู่ในประเทศ
ในขณะที่สินค้าของคู่แข่งจะเป็นการนำเข้าจากต่างประเทศ ทำให้พีเจ้นได้เปรียบเรื่องต้นทุนสินค้า
ประกอบกับเป็นสินค้าที่มีคุณภาพ ช่วยเสริมศักยภาพในการแข่งขันกับคู่แข่งอย่างมาก
แต่เนื่องจากตลาดผ้าเช็ดทำความสะอาดผิวยังมีขนาดไม่ใหญ่มากนัก
และการใช้ยังคงกระจุกตัวอยู่กับกลุ่มที่มีรายได้ปานกลางถึงรายได้สูง
และผู้พักอาศัยอยู่ในเมืองและจังหวัดสำคัญๆ
คู่แข่งนิยมใช้กลยุทธ์ด้านการลดราคาเพื่อสร้างยอดขายของตนเอง
อย่างไรก็ตามปัจจัยสำคัญที่จะทำให้ผู้ทำการตลาดมีความได้เปรียบในอุตสาหกรรมนี้จะต้องเน้นการให้ความรู้ความเข้าใจกับคุณแม่ยุคใหม่ในเรื่องของคุณประโยชน์ของสินค้าที่จะทำให้การดูแลลูกมีความสะดวก
และที่สำคัญยังช่วยดูแลผิวของทารกควบคู่ไปด้วย ดังนั้น สินค้าจึงต้องมีความสะอาดปลอดภัยเป็นสำคัญ
และมีขนาดให้เลือกหลากหลาย เพื่อตอบสนองการใช้งานได้ในหลายๆ โอกาส
ซึ่งเป็นสิ่งที่พีเจ้นดำเนินการอยู่ในปัจจุบัน คู่แข่งที่สำคัญ ๆ ในกลุ่มผ้าเช็ดทำความสะอาดผิวมีด้วยกัน
3 บริษัท ซึ่งแต่ละแห่งมีกลยุทธ์การตลาดและผลิตภัณฑ์ ที่นำเสนอแก่ลูกค้าที่แตกต่างจากบริษัท

ตลาดแผ่นซับน้ำนม

การแข่งขันสำหรับตลาดแผ่นซับน้ำนมในประเทศไทยนั้นถือว่าเป็นตลาดที่มีการแข่งขันกันน้อยมาก
เนื่องจากมูลค่าของตลาดยังไม่สูงมากนัก พร้อมกับกลุ่มผู้บริโภคยังกระจุกตัวอยู่ในกรุงเทพฯ
และปริมณฑลเป็นหลักทำให้คู่แข่งรายอื่นๆ
ไม่ได้ให้ความสนใจในการทำตลาดเฉกเช่นสินค้าในกลุ่มอื่นๆ
อย่างไรก็ตามพีเจ้นถือเป็นผู้นำตลาดในตลาดนี้และมีศักยภาพพร้อมกว่าคู่แข่งเนื่องจากมีโรงงานผลิตในประเทศทำให้ต้นทุนไม่สูงมากนัก
ในขณะที่คู่แข่งรายอื่น จะต้องนำเข้าจากต่างประเทศทำให้สินค้ามีราคาค่อนข้างสูง
นอกจากนี้ปัจจัยสำคัญที่จะทำให้ผู้ทำตลาดมีความได้เปรียบคือ
การสื่อสารการตลาดที่เน้นการเปลี่ยนพฤติกรรมของลูกค้า “ขายความมั่นใจ”
แก่คุณแม่ยุคใหม่ที่ต้องทำงานไปด้วยเลี้ยงลูกไปด้วย
โดยใช้คุณประโยชน์ของสินค้าเข้าไปตอบสนองความต้องการด้านความมั่นใจของคุณแม่

ตลาดเครื่องใช้สำหรับเด็กประเภทอื่นๆ

การแข่งขันในอุตสาหกรรมกลุ่มเครื่องใช้สำหรับเด็กอื่นๆ แบ่งออกเป็น 2 กลุ่ม ได้แก่ กลุ่มตลาด
Economy (ส่วนใหญ่เป็นสินค้าที่ผลิตในประเทศ) ซึ่งเน้นการแข่งขันด้านราคาเป็นหลัก
มีแนวโน้มที่จะมีการแข่งขันที่มีความรุนแรงยิ่งขึ้นโดยเฉพาะในด้านของราคาและการส่งเสริมการขาย
ทั้งในส่วนสินค้าที่ผู้ประกอบการค้าปลีก ผลิตและจำหน่ายภายใต้ตราสินค้าของตนเอง
(“สินค้าเฮ้าส์แบรนด์”) สินค้าราคาถูกจากประเทศจีน และสินค้าที่ไม่มีตราสินค้า (Non
branding) อื่นๆ ในขณะที่อีกกลุ่มหนึ่งซึ่งจะเน้นการแข่งขันด้านคุณภาพเป็นหลักได้แก่ ตลาดกลุ่ม
Standard, Premium และ Super Premium ซึ่งส่วนใหญ่เป็นสินค้านำเข้าจากต่างประเทศ
อาทิเช่น ญี่ปุ่น ยุโรป สหรัฐอเมริกา เป็นต้น ซึ่งยังมีโอกาสที่ตลาดจะขยายตัวได้อีกมาก
ทั้งนี้เป็นเพราะแนวโน้มการมีบุตรที่น้อยลงในปัจจุบัน (พ่อแม่นิยมมีบุตรไม่เกิน 1-2 คนต่อครอบครัว)
ทำให้พ่อแม่ยินดีที่จะใช้จ่ายเพื่อการเลี้ยงดูบุตรเฉลี่ยต่อคนสูงขึ้น
ไม่ว่าจะเป็นการเลือกใช้สินค้าที่มีคุณภาพมากและสิ่งที่ดีที่สุดให้กับลูก
รวมถึงมีพ่อแม่เลี้ยงลูกด้วยตนเองมากขึ้น จึงต้องการสินค้าที่สามารถอำนวยความสะดวก
เพื่อความสะดวกรวดเร็วและประหยัดเวลา
ซึ่งจะเป็นผลให้ตลาดกลุ่มนี้มีโอกาสที่จะขยายตัวมากยิ่งขึ้น
ดังนั้นตราสินค้าที่มีการพัฒนาสินค้าใหม่ๆเพื่อรองรับความต้องการของผู้บริโภค
และมีการสร้างตราสินค้า และสื่อสารกับผู้บริโภคอย่างต่อเนื่อง
ก็จะมีข้อได้เปรียบในตลาดกลุ่มดังกล่าว
โดยรวมแล้วสินค้าในกลุ่มเครื่องใช้สำหรับเด็กนี้เป็นกลุ่มสินค้าที่หาสินค้ามาทดแทนการใช้ได้ค่อนข้างยาก
เพราะสินค้าสำหรับเด็กเป็นสินค้าเฉพาะที่ต้องการความสะอาดและปลอดภัยค่อนข้างสูง เช่น
น้ำยาล้างขวดนม ที่ดูดน้ำมูก ถุงบรรจุน้ำนม แปรงสีฟันสำหรับเด็ก ของเล่นเด็ก เป็นต้น
หรือเป็นสินค้าเฉพาะที่ต้องมีกระบวนการผลิตที่ซับซ้อน เช่น ที่ปั๊มน้ำนม,
หม้อนึ่งทำความสะอาดขวดนม เป็นต้น

ข้อแตกต่างระหว่างสินค้าของพีเจ้นเมื่อเทียบกับคู่แข่ง มีดังนี้

1.  การตลาด : บริษัทฯ เน้นการสร้างแบรนด์ของสินค้าให้โดดเด่น และมีคุณค่าที่แตกต่างจากผู้อื่น
    พร้อมไปกับการจัดการบริหารกลุ่มสินค้าให้มีความชัดเจนเพื่อง่ายต่อการทำการตลาด
    การกำหนดราคา การกำหนดช่องทางการจัดจำหน่าย
    รวมถึงการจัดกิจกรรมส่งเสริมการขายที่มีความต่อเนื่อง
    โดยเฉพาะอย่างยิ่งกับกลุ่มคุณแม่มือใหม่ที่ให้ความสำคัญในการเลี้ยงดูลูก
    และต้องการที่ใช้สินค้าที่มีคุณภาพ และมีส่วนช่วยในการส่งเสริมพัฒนาการของลูกเป็นสำคัญ
    เพื่อให้คุณแม่มั่นใจสินค้าของบริษัทฯ
    ควบคู่กับการขายสินค้าให้เหมาะสมกับช่องทางการจัดจำหน่าย

1.  ตราสินค้า : พีเจ้นเป็นตราสินค้าจากประเทศญี่ปุ่น
    ซึ่งถือว่าเป็นประเทศที่มีเทคโนโลยีและมาตรฐานในการผลิตที่สูงมากประเทศหนึ่งในโลกและเน้นย้ำในการวิจัยและพัฒนาสินค้าให้สอดคล้องกับพัฒนาการของทารก
    รวมถึงพฤติกรรมการเลี้ยงดูลูกของคุณแม่
    ซี่งทำให้ในปัจจุบันตราสินค้าพีเจ้นเป็นที่ยอมรับของคุณแม่ในหลายประเทศทั่วโลก
    รวมถึงในประเทศไทย

2.  คุณภาพ : มีการนำเทคโนโลยีที่ทันสมัยมาใช้ในการผลิต
    และผ่านการรับรองมาตรฐานจากหน่วยงานที่เป็นที่ยอมรับจากหลายสถาบันในต่างประเทศด้วย
    พีเจ้นให้ความสำคัญกับสินค้าที่ช่วยส่งเสริมพัฒนาการของทารก
    และคำนึงถึงความสะดวกสบายในการใช้งานของคุณแม่ นอกจากนั้น
    ความคงทนด้านการใช้งานก็เป็นอีกสาเหตุหนึ่งที่พีเจ้นได้รับการยอมรับมาอย่างต่อเนื่อง

3.  ความหลากหลาย :
    ผลิตภัณฑ์ของพีเจ้นมีความหลากหลายและมีจำนวนสินค้าให้กับลูกค้าได้เลือกซื้อโดยครอบคลุมกลุ่มตลาดทั้งหมดของตลาดผลิตภัณฑ์แม่และเด็กโดยมีระดับราคาที่สามารถตอบสนองความต้องการซื้อสินค้าของคุณแม่ได้อย่างหลากหลาย
    เมื่อเปรียบเทียบกับคู่แข่งรายอื่นๆ ที่จะทำการตลาดเพียงกลุ่มตลาดกลุ่มเดียว

4.  Brand Heritage :
    พีเจ้นเป็นผู้นำในตลาดแม่และเด็กในประเทศไทยมาเป็นระยะเวลาเกือบ 30 ปี
    ทำให้ได้รับการบอกกล่าวและแนะนำการใช้ผลิตภัณฑ์ของพีเจ้นจากรุ่นสู่รุ่น จากแม่สู่ลูกเป็นทอดๆ
    ต่อไป

5.  ราคา : การกำหนดราคาสินค้าของพีเจ้นขึ้นอยู่กับกลุ่มตลาดที่บริษัทฯ นำสินค้าเข้าไปจำหน่าย
    โดยแต่ละกลุ่มตลาดของพีเจ้นแบ่งได้เป็น 3 กลุ่ม ได้แก่ Standard, Premium และ Super
    Premium ทั้งนี้ราคาที่กำหนดจะเป็นราคาที่เหมาะสมกับลูกค้าในแต่ละกลุ่ม

แนวโน้มอุตสาหกรรมและการแข่งขัน

ภาวะอุตสาหกรรมของใช้เด็กเป็นอุตสาหกรรมที่มีแนวโน้มการแข่งขันสูงขึ้น
โดยที่ผู้ผลิตและผู้จัดจำหน่ายต้องสร้างความแตกต่างของสินค้าให้เห็นเด่นชัดเพื่อทำให้ลูกค้าไว้ใจและมั่นใจต่อตราสินค้า
โดยปัจจัยหลักๆ ที่เกี่ยวข้องกับแนวโน้มอุตสาหกรรมของใช้เด็ก ประกอบด้วยปัจจัยสำคัญๆ ดังนี้

- อัตราการเกิด โดยเฉลี่ยปีละประมาณ 800,000 คนต่อปี
ขนาดของครอบครัวคนไทยในปัจจุบันมีขนาดเล็กลง
ซึ่งการที่พ่อแม่มีลูกน้อยลงทำให้พ่อแม่ทุ่มเทยอมจ่ายเงินให้กับลูกมากขึ้นส่งผลให้ค่าใช้จ่ายต่อหัวเพิ่มขึ้น
ดังนั้นคุณพ่อคุณแม่สามารถเลือกสินค้าที่มีคุณภาพที่ดีที่สุด
เหมาะสมกับราคาซึ่งตรงกับกลุ่มเป้าหมายของพีเจ้น

- พฤติกรรมผู้บริโภค คุณพ่อและคุณแม่สมัยใหม่ใส่ใจต่อการหาข้อมูลที่เป็นประโยชน์จากแหล่งความรู้
ต่าง ๆ มากขึ้น ก่อนการตัดสินใจซื้อผลิตภัณฑ์ต่าง ๆ
ดังนั้นการตัดสินใจซื้อจึงไม่ได้ขึ้นอยู่กับราคาเพียงปัจจัยเดียวเท่านั้น
แต่ขึ้นอยู่กับคุณภาพของสินค้าและตราสินค้าเป็นสำคัญด้วย

- จำนวนคู่แข่ง
เนื่องจากตลาดของใช้เด็กยังคงมีแนวโน้มการเจริญเติบโตได้อีกมากจึงทำให้มีจำนวนทั้งผู้ผลิตและผู้จำหน่าย
เกิดขึ้นใหม่ในอุตสาหกรรมนี้มากขึ้นโดยจะเห็นได้จากไม่เพียงแต่ยี่ห้อสินค้าที่อยู่ในความนิยมเท่านั้น
แต่สินค้าเฮ้าส์แบรนด์ก็มีจำนวนเพิ่มขึ้นโดยเฉพาะในกลุ่มตลาด Economy
นอกจากนี้ผลิตภัณฑ์ผ้าเช็ดทำความสะอาดผิวเบบี้ไวพส์
มีแนวโน้มว่าจะมีผู้ผลิตรายใหม่เข้าสู่ตลาดเนื่องจากตัวเลขการเติบโตโดยภาพรวมนั้นมีอัตราการเติบโตอย่างต่อเนื่อง
อีกทั้งมูลค่าตลาดรวมของตลาดผ้าอ้อมเด็กก็มีแนวโน้มขยายตัวเป็นอย่างมาก
ดังนั้นคาดว่าตลาดยังคงมีแนวโน้มที่จะมีการเติบโตต่อไปอีกในอนาคต

- การแข่งขันด้านราคา สำหรับอุตสาหกรรมของใช้เด็กในส่วนของกลุ่มตลาด Economy
จะมีการแข่งขันด้านราคารุนแรงมากยิ่งขึ้น ในขณะที่กลุ่มตลาด Standard Premium และ Super
Premium นั้นแต่ละตราสินค้าจะเน้นการเพิ่มกลุ่มผลิตภัณฑ์เข้ามาในตลาดเมืองไทยมากขึ้น
ในขณะเดียวกันผู้ประกอบการต่างๆในตลาดที่ไม่ได้ทำการตลาดอย่างจริงจังและต่อเนื่องก็จะหายไปจากอุตสาหกรรม
เนื่องจากผู้บริโภคมีทางเลือกมากขึ้น และคำนึงถึงคุณภาพสินค้ามากกว่าราคา
ซึ่งจะมีผลทำให้กลุ่มตลาด Standard, Premium และ Super Premium
นี้มีอัตราการขยายตัวที่ดีขึ้น โดยบริษัทฯ มียอดขายในกลุ่มเหล่านี้เติบโตเฉลี่ยมากกว่าร้อยละ 10
ในแต่ละปี

การแข่งขันในอนาคตนั้น กลยุทธ์ด้านราคาเพียงอย่างเดียวจะไม่ส่งผลดีต่อผู้ผลิตนัก
เนื่องจากปัจจัยสำคัญคือ การมุ่งเน้นการพัฒนาสินค้าที่ตอบสนองการใช้งานได้มากกว่า
และสามารถใช้ได้หลากหลายกลุ่ม และหลากหลายโอกาสมากยิ่งขึ้น
ทั้งนี้การสร้างมูลค่าเพิ่มให้กับสินค้าจึงเป็นสิ่งสำคัญ รวมถึงการสร้างความแตกต่างให้กับตราสินค้า
(Brand differentiation) พร้อมๆ ไปกับการสร้างคุณค่าให้กับตราสินค้า (Brand Values
Establishing) ในระยะยาวซึ่งจะส่งผลให้ผลิตภัณฑ์ของบริษัทฯ
มีความได้เปรียบในเชิงการแข่งขันในระยะยาว

ลักษณะลูกค้าและลูกค้ากลุ่มเป้าหมาย

กลุ่มลูกค้าของบริษัทฯ แบ่งได้เป็น 2 กลุ่มหลัก ได้แก่ กลุ่มร้านค้า และผู้บริโภคขั้นสุดท้าย
สำหรับกลุ่มร้านค้า เป็นการจัดจำหน่ายผ่านช่องทางเครือข่ายร้านค้าที่ครอบคลุมอยู่ทั่วประเทศ
กลุ่มร้านค้าหลักๆ ได้แก่ โมเดิร์นเทรด ช่องทางการจัดจำหน่ายแบบดั้งเดิม และรถขายเงินสด

กลุ่มลูกค้าเป้าหมายซึ่งเป็นผู้บริโภคขั้นสุดท้ายของผลิตภัณฑ์แม่และเด็กสามารถแบ่งตามประเภทสินค้าได้ดังนี้

+----------------+-----------------------------------------------------+
| ประเภทสินค้า     | กลุ่มลูกค้าเป้าหมาย                                      |
+================+=====================================================+
| จุกนมและขวดนม   | - คุณแม่รุ่นใหม่อยู่ในวัยทำงาน                              |
|                | มีความ                                               |
|                | กระตือรือร้นในการค้นหาข้อมูลความรู้เพื่อเลือกสรรสิ่งที่ดีที่สุดสำหรับลูก |
|                | มีการศึกษาดี                                           |
|                |                                                     |
|                | - อายุระหว่าง 25 – 40 ปี                               |
|                |                                                     |
|                | - มีรายได้เฉลี่ยต่อเดือนประมาณ 15,000 บาทขึ้นไป             |
|                |                                                     |
|                | - เพิ่งมีลูกเป็นคนแรก                                    |
+----------------+-----------------------------------------------------+
| ผ้า             | กลุ่มเป้าหมายหลัก คุณแม่ยุคใหม่ที่นิยมเลี้ยงดูลูกด้วยตนเอง          |
| เช็ดทำความสะอาด |                                                     |
|                | - อายุระหว่าง 25-40 ปี                                 |
|                |                                                     |
|                | - มีรายได้เฉลี่ยต่อเดือนประมาณ 15,000 บาทขึ้นไป             |
|                |                                                     |
|                | - เพิ่งมีลูกเป็นคนแรก                                    |
|                |                                                     |
|                | กลุ่มเป้าหมายรอง วัยรุ่นที่มีอายุระหว่าง 15-24 ปี               |
|                |                                                     |
|                | - มีรายได้เฉลี่ยต่อเดือนมากกว่า 8,000 บาท ขึ้นไป             |
|                |                                                     |
|                | - ให้ความสำคัญกับการดูแลผิวหน้าของตนเอง                   |
+----------------+-----------------------------------------------------+
| แผ่นซับน้ำนม      | - คุณแม่อายุระหว่าง 24 – 32 ปี                           |
|                |                                                     |
|                | - การศึกษาระดับปริญญาตรีขึ้นไป                            |
|                |                                                     |
|                | - มีรายได้เฉลี่ยต่อเดือนประมาณ 15,000 บาทขึ้นไป             |
+----------------+-----------------------------------------------------+
| เ              | - คุณแม่รุ่นใหม่อยู่ในวัยทำงาน                              |
| ครื่องใช้สำหรับเด็ก | มีความ                                               |
|                | กระตือรือร้นในการค้นหาข้อมูลความรู้เพื่อเลือกสรรสิ่งที่ดีที่สุดสำหรับลูก |
|                | มีการศึกษาดี                                           |
|                |                                                     |
|                | - อายุระหว่าง 25 – 40 ปี                               |
|                |                                                     |
|                | - มีรายได้เฉลี่ยต่อเดือนประมาณ 15,000 บาทขึ้นไป             |
|                |                                                     |
|                | - เพิ่งมีลูกเป็นคนแรก                                    |
|                |                                                     |
|                | - ต้องการเลี้ยงลูกด้วยเน้นการส่งเสริมพัฒนาการ                |
|                | และต้องการความสะดวกสบายในการเลี้ยงดูลูก                  |
+----------------+-----------------------------------------------------+

กลยุทธ์การแข่งขัน

ในการทำการตลาดให้กับสินค้าที่บริษัทฯ เป็นผู้จัดจำหน่ายให้แต่ละสายผลิตภัณฑ์ บริษัทฯ
จะมีการกำหนดนโยบาย เป้าหมายด้านการตลาด
รวมถึงแผนการตลาดที่ชัดเจนและต้องมีความสอดคล้องกับแผนกลยุทธ์ขององค์กรโดยรวม
โดยในการดำเนินงานด้านการตลาดจะประกอบด้วยการดำเนินกิจกรรมการทางการตลาด อาทิเช่น
การวิจัยตลาด การโฆษณา การส่งเสริมการขาย การสร้างความสัมพันธ์กับลูกค้า
รวมถึงการกำหนดราคาที่ต้องเป็นไปตามนโยบายและแผนการตลาดที่กำหนดไว้ในแต่ละปี
ในการดำเนินงานด้านการตลาดและการจัดทำแผน
กลยุทธ์ทางการตลาดจะมีขั้นตอนในการดำเนินงานด้านการตลาดดังนี้

1.  กำหนดเป้าหมายหลัก และแผนงานประจำปีโดยผู้บริหารระดับสูงและหน่วยงานต่าง ๆ
    ที่เกี่ยวข้อง

2.  ทำการวางแผนการตลาดโดยทำการศึกษาและเก็บข้อมูลจากภายใน อาทิเช่น
    ยอดขายจากฝ่ายขาย และข้อมูลจากภายนอกบริษัทฯ ได้แก่ ข้อมูลอัตราเด็กแรกเกิดประจำปี
    งานวิจัยจากหน่วยงานภายนอก ข่าวสารสื่อต่าง ๆ รวมทั้งข้อมูลวิจัยตลาดจากบริษัทที่บริษัทฯ
    ว่าจ้างให้มาดำเนินงาน

3.  จัดทำแผนการตลาดประจำปีในภาพรวมและลงรายละเอียดของสินค้าแต่ละชนิด
    และการแบ่งตามช่องทางการจัดจำหน่าย

4.  จัดทำแผนการดำเนินกิจกรรมทางการตลาด ซึ่งในขั้นตอนนี้จะมีการแยกประเภทกิจกรรมดังนี้

-   แผนการนำสินค้าใหม่เข้าสู่ตลาด
    ต้องมีการศึกษาความเหมาะสมก่อนการตัดสินใจในการวางตลาด
    วิเคราะห์จุดอ่อนจุดแข็งของผลิตภัณฑ์ กลยุทธ์ตัวสินค้าและกลุ่มเป้าหมาย ส่วนผสมของการตลาด
    การวิเคราะห์อัตราการทำกำไรของสินค้า และระยะเวลาในการดำเนินการ

-   การส่งเสริมการขาย มีการจัดทำแผนส่งเสริมการขายสำหรับสินค้าแต่ละชนิดในแต่ละเดือน
    และมีการติดตามยอดขายสินค้าที่ได้มีการทำการส่งเสริมการขายด้วย

-   การทำโฆษณาประชาสัมพันธ์ เป็นการสื่อสารไปยังตลาดตามทิศทางที่บริษัทฯ ต้องการ
    โดยมีการวางแผนงานสำหรับการโฆษณา การประชาสัมพันธ์ การจัดงานแสดงสินค้า
    และมีการว่าจ้างผู้เชี่ยวชาญภายนอกมาให้บริการทางการตลาดอื่น ๆ อาทิเช่น
    การจัดการแถลงข่าวเปิดตัวสินค้า การติดต่อสื่อมวลชน เป็นต้น

5.  การสร้างความสัมพันธ์กับลูกค้า มีการทำประเมินความพึงพอใจของลูกค้า
    และรับเรื่องร้องเรียนผ่านทางโทรศัพท์หรือทางอินเตอร์เน็ทจากลูกค้าเพื่อนำมาประเมิน
    วิเคราะห์ถึงสาเหตุของข้อร้องเรียน
    และดำเนินการปรับปรุงแก้ไขเพื่อสร้างความพึงพอใจให้กับลูกค้า
    นอกจากนี้การจัดอบรมให้ความรู้เกี่ยวกับตัวสินค้าอย่างต่อเนื่อง

6.  การสร้างความสัมพันธ์กับคู่ค้า โดยบริษัทฯ
    จะทำการประเมินความพึงพอใจของคู่ค้าเป็นประจำทุกปี
    เพื่อนำข้อมูลมาวิเคราะห์และปรับปรุงเพื่อสร้างความพึงพอใจและความมั่นใจในการทำธุรกิจร่วมกันกับคู่ค้า

กลยุทธ์ในการแข่งขันทางการตลาด

-   ด้านคุณภาพสินค้า: สินค้าในกลุ่มเครื่องใช้สำหรับเด็กของบริษัทฯ
    นั้นได้รับการพัฒนามาจากแผนกวิจัยและพัฒนาผลิตภัณฑ์ของพีเจ้น คอร์ป ประเทศญี่ปุ่น
    ภายใต้นโยบายที่เน้นความปลอดภัยเป็นสำคัญ พร้อมๆ
    ไปกับการส่งเสริมพัฒนาการที่ดีให้กับทารก และช่วยอำนวยความสะดวกให้กับคุณแม่มากขึ้น

-   ด้านราคา : การกำหนดราคาสินค้าให้เหมาะสมกับคุณภาพของสินค้า
    โดยเน้นให้มีความสมเหตุสมผลในแง่ของราคา เมื่อเปรียบเทียบกับคุณภาพ

-   ด้านช่องทางการจัดจำหน่าย :บริษัทฯ มีนโยบายขยายช่องทางการจัดจำหน่ายครอบคลุม
    ไปทั่วประเทศ ทั้งในส่วนของห้างสรรพสินค้า โมเดิร์นเทรด ร้านค้าแบบดั้งเดิม ร้านขายยา
    อี-คอมเมิร์ซ (E-commerce) รวมทั้งช่องทางการขายตรงอีกด้วย

-   ด้านการส่งเสริมการขายและประชาสัมพันธ์ : บริษัทฯ
    ให้ความสำคัญกับการส่งเสริมการขายและการประชาสัมพันธ์เป็นอย่างมาก
    โดยเฉพาะการสร้างตราสินค้าอย่างต่อเนื่อง ผ่านสื่อประชาสัมพันธ์อันได้แก่ สื่อนิตยสาร,
    สื่อวิทยุ โทรทัศน์, สื่อโฆษณาในโรงภาพยนตร์ รวมทั้งสื่อโฆษณา ณ จุดขายอีกด้วย
    ในขณะเดียวกันบริษัทฯ ยังจัดการส่งเสริมการขายและกิจกรรมต่าง ๆ
    ร่วมกับห้างสรรพสินค้าและร้านค้าอีกด้วย

นโยบายการกำหนดราคา

ราคาสินค้าพีเจ้นนั้นกำหนดโดยพิจารณาความเหมาะสมในแง่ของต้นทุน, ตำแหน่งของสินค้า,
ราคาของคู่แข่ง ความสามารถในการแข่งขันในแต่ละช่องทางการจัดจำหน่าย
และงานวิจัยตลาดที่เกี่ยวข้อง เพื่อให้มั่นใจว่าการกำหนดราคามีความสอดคล้องกับตลาด
และมีความได้เปรียบในเชิงการแข่งขัน

  การจัดหาผลิตภัณฑ์

ในการจัดจำหน่ายผลิตภัณฑ์สำหรับแม่และเด็ก บริษัทฯ
ได้รับสิทธิในการเป็นตัวแทนจำหน่ายสินค้าของพีเจ้นที่ผลิตในประเทศทั้งหมดแต่เพียงผู้เดียวในประเทศไทย
โดยบริษัทฯ จะเป็นผู้ทำการตลาด ประชาสัมพันธ์ และสนับสนุนการขายสินค้า
และบริการของตราสินค้าพีเจ้น บริษัทฯ มีความสัมพันธ์กับพีเจ้น คอร์ปเป็นอย่างดี
เป็นคู่ค้ากันมาเป็นระยะเวลานานเกือบ 30 ปี แล้ว โดยตลอดเวลาที่ผ่านมาบริษัทฯ
ได้รับการสนับสนุนและการดำเนินงานที่ดีมาโดยตลอด ไม่ว่าจะเป็นด้านการวางแผนการขาย
การจัดกิจกรรมส่งเสริมการขาย การโฆษณาประชาสัมพันธ์ เป็นต้น
สำหรับผลิตภัณฑ์ที่จะนำมาจำหน่ายบริษัทฯ สามารถคัดเลือกสินค้าได้เอง
โดยพิจารณาจากความต้องการของตลาดเป็นสำคัญ และทำการสั่งซื้อสินค้า
โดยปริมาณการสั่งซื้อสินค้าในแต่ละครั้งจะขึ้นอยู่การพิจารณาร่วมกันของฝ่ายการขาย การตลาด
และคลังสินค้า
เพื่อจัดเตรียมสินค้าให้เพียงพอต่อการจำหน่ายและควบคุมปริมาณสินค้าคงคลังให้เหมาะสม

2) ผลิตภัณฑ์เครื่องครัวและของใช้ประจำวัน

ผลิตภัณฑ์เครื่องครัวและของใช้ประจำวันที่บริษัทฯ เป็นตัวแทนการจัดจำหน่าย ได้แก่
กระบอกฉีดน้ำฟ็อกกี้ มีดอุตสาหกรรม และของใช้ประจำวัน

-   ผลิตภัณฑ์กระบอกฉีดน้ำภายใต้ตราสินค้า “ฟ๊อกกี้” (Foggy)

บริษัทฯ เป็นผู้ผลิตและจัดจำหน่ายฟ๊อกกี้ โดยบริษัทฯ จดเครื่องหมายการค้า “ฟ๊อกกี้”
เป็นของบริษัทฯ
และยังเป็นผู้ผลิตรายแรกของประเทศไทยที่ให้ความสนใจพัฒนาสินค้ากระบอกฉีดน้ำในประเทศไทย
ฟ๊อกกี้ได้รับการยอมรับในเรื่องของคุณภาพของสินค้า
โดยเฉพาะหัวฉีดที่ได้ผ่านการพัฒนาให้สามารถใช้งานได้หลากหลาย
และมีความทนทานส่งผลให้ร้านอาหาร ภัตตาคาร โรงแรม บริษัททำความสะอาด
และธุรกิจที่เกี่ยวข้องกับการดูแลรักษาความสะอาดรถยนต์ (Car Care)
โดยช่องทางการจัดจำหน่ายหลักๆ จะเป็นในการจัดจำหน่ายแบบดั้งเดิม (Traditional trade)
ทั้งในกรุงเทพฯ และต่างจังหวัด รวมถึงโมเดิร์นเทรด และบริษัทฯ
ยังมีการขยายช่องทางการจัดจำหน่ายใหม่ๆ โดยผ่านไปยังโรงงานอุตสาหกรรมต่างๆ
นอกจากนั้นบริษัทฯ ยังรับผิดชอบในการจัดหาผลิตภัณฑ์มาเพื่อจำหน่ายโดยสั่งซื้อส่วนประกอบหัวฉีดจาก
YMP เพื่อนำมาประกอบและจำหน่ายให้ลูกค้าต่อไป

-   มีดอุตสาหกรรมภายใต้ตราสินค้า “เกอร์ลาจ” (Gerlach)

บริษัทฯ เป็นผู้นำเข้าและตัวแทนจำหน่ายผลิตภัณฑ์มีดอุตสาหกรรม ภายใต้ตราสินค้าเกอร์ลาจ
(Gerlach) มีดเกอร์ลาจเหมาะสำหรับกลุ่มผู้ใช้งานหนัก (Hard user)
และกลุ่มผู้ใช้งานเป็นอาชีพ (Professional Chef) ที่ต้องใช้สินค้าที่มีความคงทน
และใช้งานได้หลากหลาย ทั้งนี้ในปัจจุบัน บริษัทฯ
ถึอได้ว่าเป็นรายหลักที่จำหน่ายมีดเข้าไปยังโรงงานอุตสาหกรรมขนาดใหญ่ โดยเฉพาะอย่างยิ่ง
โรงงานไก่แช่แข็ง และชิ้นส่วนไก่ชั้นนำของประเทศไทย

-   ผลิตภัณฑ์สำหรับใช้ประจำวัน

บริษัทฯ เป็นผู้จัดจำหน่ายผลิตภัณฑ์สำหรับใช้ประจำวัน ภายในตราสินค้าอื่นๆ
โดยแต่ละตราสินค้าจำหน่ายผลิตภัณฑ์และมีกลุ่มลูกค้าเป้าหมายดังต่อไปนี้

+--------+------------+-----------------------+-----------------------+
| ต      | หมวดผลิตภัณฑ์ | วัตถุประสงค์การใช้งาน     | กลุ่มลูกค้าเป้าหมาย        |
| ราสินค้า |            |                       |                       |
+========+============+=======================+=======================+
| วีแคร์   | สำลี        | สำลีเพื่อความงาม         | เน้นกลุ่มผู้หญิงอายุระหว่าง   |
|        |            | สำหรับใช้เช็ดเครื่องสำอาง  | 18 – 35 ปี             |
+--------+------------+-----------------------+-----------------------+
|        | แปรงสีฟัน    | แปรงสำหรับเด็กและผู้ใหญ่   | เน้นกลุ่มลูกค้าต่างจังหวัด    |
|        |            |                       |                       |
|        |            |                       | ผู้มีฐานะปานกลาง         |
+--------+------------+-----------------------+-----------------------+
|        | ฟองน้ำ      | ฟองน้ำสำหรับอา          | ลูกค้าอายุตั้งแต่ 3 ปีขึ้นไป   |
|        |            | บน้ำเหมาะสำหรับอาบน้ำเด็ก |                       |
+--------+------------+-----------------------+-----------------------+
| สไมล์ วี | กระบอกฉีดน้ำ | ใช้ฉีดน้ำ เพื่อทำความสะอาด | เน้นกลุ่มลูกค้าต่างจังหวัด    |
+--------+------------+-----------------------+-----------------------+
| รีไว    | ถุงลอกเท้า   | ผลัดเซลล์ผิวเท้า          | กลุ่มผู้หญิงอายุตั้งแต่ 18     |
| เวิลแคร์ |            |                       | ปีขึ้นไป                 |
+--------+------------+-----------------------+-----------------------+
| YURA   | ครีมทาหน้า   | ป้องกันแสงแดด           | กลุ่มผู้หญิงอายุตั้งแต่ 25     |
|        |            | และทำให้ใบหน้าขาวใส     | ปีขึ้นไป                 |
+--------+------------+-----------------------+-----------------------+
| BR     | แป้งฝุ่น      | แป้งหอม แป้งหอมเย็น      | กลุ่มผู้หญิงอายุตั้งแต่ 18     |
|        |            |                       | ปีขึ้นไป                 |
+--------+------------+-----------------------+-----------------------+
| Jintan | ลูกอม       | เพื่อความสดชื่น           | กลุ่มนักศึกษา หรือ คนทำงาน |
|        | และยาสีฟัน   | และความสะอาดของช่องปาก | และคนรุ่นใหม่            |
+--------+------------+-----------------------+-----------------------+
| 4CARE  | กะทิ        | สำหรับปรุงอาหาร         | กลุ่มผู้บริโภคที่ใส่ใจในสุขภาพ |
|        | และเครื่องดื่ม | เพื่อสุขภาพ              |                       |
+--------+------------+-----------------------+-----------------------+

กลยุทธ์ในการแข่งขันของบริษัทฯ จะเน้นการสร้างตราสินค้าทั้งสองตราโดยใช้สื่อประชาสัมพันธ์ ณ
จุดขายเป็นหลัก รวมทั้งออกข่าวประชาสัมพันธ์ตามสื่อสิ่งพิมพ์ต่าง
ๆและการขยายช่องทางการจัดจำหน่ายให้ครอบคลุมทั่วประเทศ

การจำหน่ายและช่องทางการจัดจำหน่าย

บริษัทฯ จัดจำหน่ายสินค้าทั้งแบบการให้เครดิตทางการค้า
และแบบเงินสดโดยเป็นการจัดจำหน่ายผ่านช่องทางเครือข่ายร้านค้าที่ครอบคลุมอยู่ทั่วประเทศ
บริษัทฯ มีทีมงานขายจำนวนกว่า 60 คน แบ่งความรับผิดชอบออกเป็น 2 ส่วน คือฝ่ายขายกรุงเทพฯ
และฝ่ายขายต่างจัดหวัด ครอบคลุมในทุกภาคของประเทศ ซึ่งมี
ประสบการณ์ความเชี่ยวชาญและชำนาญในด้านการขาย
โดยทำหน้าที่ติดต่อและประสานงานในการขายผ่านช่องทางการจัดจำหน่ายต่างๆ
เพื่อให้สินค้ากระจายถึงผู้บริโภคอย่างทั่วถึงและมีประสิทธิภาพ
รวมทั้งนำเสนอข้อมูลและสิ่งที่เป็นประโยชน์แก่ลูกค้า
พร้อมสามารถตอบรับความต้องการของลูกค้าได้อย่างรวดเร็วและมีประสิทธิภาพ
ด้วยระบบการรับคำสั่งซื้อและการจัดส่งสินค้าที่มีประสิทธิภาพ โดยผ่านช่องทางการจัดจำหน่ายหลัก ๆ
รวม 4 ประเภท ดังนี้

1.  โมเดิร์นเทรด (Modern Trade) ประกอบด้วย

-   ร้านค้าประเภทไฮเปอร์มาร์เก็ตทั้งหมด เช่น เทสโก้ โลตัส บิ๊กซี คาร์ฟูร์ ฯลฯ

-   ห้างสรรพสินค้า เช่น ห้างเซ็นทรัล เดอะมอลล์ โรบินสัน ฯลฯ

-   ซุปเปอร์มาร์เก็ต เช่น ท็อปส์ โฮมเฟรชมาร์ท ฟู๊ดแลนด์ ยูเอฟเอ็ม วิลล่า มาร์เกต อีออน
    (จัสโก้ )ฯลฯ

-   ร้านสะดวกซื้อ และร้านค้าในปั๊มน้ำมัน เช่น ร้าน เซเว่น-อีเลฟเว่น ร้านแฟมิลี่มาร์ท
    ร้านวี-ช็อป ฯลฯ

-   ร้านค้าประเภทขายส่ง เช่น แม็คโคร

โดยบริษัทฯ จะเป็นผู้ส่งสินค้าให้แก่ลูกค้าตามที่ตกลงกัน โดยส่วนใหญ่จะจัดส่งไปที่ศูนย์กระจายสินค้า
(Distribution Center) ของลูกค้าแต่ละรายเป็นประจำ

2.  ช่องทางการจัดจำหน่ายแบบดั้งเดิม (Traditional Trade)
    ซึ่งประกอบด้วยร้านค้าส่ง-ปลีกทั่วไป และร้านค้าประเภทห้างสรรพสินค้าต่างจังหวัด
    ที่กระจายอยู่ทุกภูมิภาคของประเทศ และมีการติดต่อค้าขายกับบริษัทฯ
    มาเป็นประจำและต่อเนื่อง

3.  รถขายเงินสด (Cash Van) เป็นการขายสินค้าแบบเก็บเงินสด
    โดยให้พนักงานขายอยู่ประจำรถ
    และตระเวนไปเยี่ยมเยียนและรับใบคำสั่งซื้อจากร้านค้าย่อยในแต่ละภาคทั่วประเทศ
    ซึ่งรถขายสินค้าจะเข้าถึงลูกค้ารายย่อยได้อย่างทั่วถึงและมีประสิทธิภาพ

4.  อื่นๆ ได้แก่ ช่องทางการจัดจำหน่ายแบบขายตรง เช่น แอมเวย์ (Amway) /
    ผ่านโรงพยาบาล / ผ่านร้านขายยา / ช่องทางการจัดจำหน่ายส่งเสริมการขาย (Surprise
    Sales) เป็นการออกงานออกร้านและงานแสดงสินค้าต่างๆ /
    ช่องทางการจัดจำหน่ายผ่านร้านตัวแทนจำหน่ายเฉพาะ (Specialty Shop)
    และช่องทางการจัดจำหน่ายทางอิเลคโทรนิคส์ ( E – commerce )
    ปัจจุบันช่องทางประเภทนี้มีความเจริญเติบโตค่อนข้างสูงและเป็นการประหยัดเวลาในการศึกษาดูข้อมูลสินค้าของบริษัทฯ
    ได้อย่างทั่วถึง

3) ผลิตภัณฑ์พลาสติกและบรรจุภัณฑ์

บริษัทฯ ได้เป็นตัวแทนจำหน่ายสินค้าของ YMP แต่เพียงผู้เดียวในประเทศไทย
โดยกลุ่มลูกค้าจะเป็นโรงงานอุตสาหกรรมเป็นหลัก
ซื้อผลิตภัณฑ์พลาสติกและบรรจุภัณฑ์เพื่อประกอบหรือนำไปบรรจุเพื่อจำหน่ายต่อไป
สินค้าส่วนใหญ่จะเป็นจำพวกหัวฉีดน้ำ หัวปั๊ม ขวดบรรจุของเหลว หลอดบรรจุของเหลว (Tube)
เป็นต้น หากบริษัทฯ จำหน่ายสินค้าให้กับลูกค้าเองโดยตรงบริษัทฯ
จะสามารถกำหนดส่วนต่างผลตอบแทนจากการขายสินค้าได้
แต่ในกรณีที่เป็นการจำหน่ายสินค้าให้แก่ลูกค้าที่ YMP หรือบริษัท โยชิโน ประเทศญี่ปุ่น
เป็นผู้แนะนำให้บริษัทฯ จะขายสินค้าให้แก่ลูกค้าดังกล่าวในราคาที่บริษัทฯ ซื้อจาก YMP
บวกด้วยค่าธรรมเนียมร้อยละ 1.5 ซึ่งเป็นไปตามอัตราที่ได้ตกลงกันไว้ในสัญญา ยกเว้นลูกค้า 5
รายหลักตามที่ระบุในสัญญาฯ YMP จะดำเนินการขายเอง โดยบริษัทฯ
จะได้ค่าธรรมเนียมในอัตราร้อยละ 0.3 ของยอดสั่งซื้อสุทธิของลูกค้ากลุ่มดังกล่าวจาก YMP
ในการให้ได้มาซึ่งสิทธิในการเป็นตัวแทนจำหน่ายสินค้าบริษัทฯ
ได้เข้าทำสัญญาการแต่งตั้งเป็นตัวแทนจำหน่ายกับ YMP และบริษัท โยชิโน ประเทศญี่ปุ่น

กระบวนการลอจิสติกส์

บริษัทฯ ได้กำหนดนโยบายในการควบคุมการทำงานด้านลอจิสติกส์
ตั้งแต่กระบวนการรับสินค้าจากคู่ค้า การเบิกสินค้าเพื่อจัดส่ง ไปจนถึงการจัดส่งสินค้าให้ลูกค้า
สำหรับสินค้าที่บริษัทฯ เป็นตัวแทนจำหน่ายทั้งหมด
เพื่อมุ่งเน้นให้มีการดูแลด้านคุณภาพของสินค้าเป็นอย่างดี และส่งถึงลูกค้าได้ตรงตามกำหนด
จึงจำเป็นต้องจัดระบบการเก็บสินค้า และควบคุมสินค้าเข้าออกอย่างรัดกุม
รวมถึงมีการตรวจสอบคุณภาพสินค้าให้เป็นไปตามมาตรฐาน

3.2 ธุรกิจกิจการร่วมค้า

3.2.1 ลักษณะผลิตภัณฑ์หรือบริการ

บริษัท โยชิโน มุ่งพัฒนา (ประเทศไทย) จำกัด หรือ YMP

เป็นบริษัทร่วมทุนระหว่าง 3 บริษัท ได้แก่ บริษัทฯ โยชิโน ญี่ปุ่น และ บริษัท โนมูระ จิมูโช
(ประเทศญี่ปุ่น) ประกอบธุรกิจผลิตสินค้าประเภทบรรจุภัณฑ์พลาสติก ชิ้นส่วน
ส่วนประกอบและอะไหล่ที่เป็นพลาสติก เพื่อจำหน่ายทั้งภายในและต่างประเทศ เช่น หัวฉีดน้ำ หัวปั๊ม
ขวดบรรจุน้ำ เป็นต้น YMP มีเครื่องจักรอุปกรณ์ที่มีเทคโนโลยีการผลิตชั้นสูง
มีทีมงานประกอบด้วยฝ่ายผลิต ฝ่ายประกอบ ฝ่ายตรวจสอบควบคุมคุณภาพ ฝ่ายจัดส่ง
และฝ่ายบริการลูกค้าในระดับมืออาชีพ เพื่อตอบสนองความต้องการของลูกค้าตามมาตรฐานสากลโลก
ทั้งนี้บริษัทฯ เป็นตัวแทนการจัดจำหน่ายผลิตภัณฑ์ของ YMP แต่เพียงผู้เดียวในประเทศไทย
และเป็นผู้จัดหาวัตถุดิบที่ใช้ในการผลิตเฉพาะวัตถุดิบจากแหล่งในประเทศไทยเท่านั้นให้แก่ YMP

บริษัท พีเจ้น อินดัสทรีส์ (ประเทศไทย) จำกัด หรือ PIT

เป็นบริษัทร่วมทุนระหว่างบริษัทฯ และ พีเจ้น คอร์ป จากประเทศญี่ปุ่น ผลิตภัณฑ์หลักที่ PIT
ผลิตแบ่งได้ 2 ประเภท ได้แก่

-   ผ้าเช็ดทำความสะอาดผิว เป็นผ้าใช้ทำความสะอาดผิวบนใบหน้า
    แขนและส่วนต่างๆของร่างกายทารก และผู้ใหญ่ เนื้อผ้ามีความหนา
    และนุ่มพิเศษเช็ดได้บ่อยเท่าที่ต้องการ ผ้าเช็ดทำความสะอาดปราศจากแอลกอฮอล์และน้ำหอม
    นอกจากนี้ยังมีแบบผ้าทากันยุง บรรจุในห่อกะทัดรัดสะดวกสำหรับพกพา

-   แผ่นซับน้ำนม (แบบกระชับ) เพื่อซึมซับน้ำนม ให้ความกระชับขณะสวมใส่ในทุกอิริยาบถ
    และยังป้องกันน้ำนมซึมไหลออกทางด้านข้างมีเทปกาว 2 จุดป้องกันการหลุดลื่นขณะสวมใส่
    ผลิตจากวัตถุดิบที่ได้รับการวิจัยและค้นคว้าจาก พีเจ้น คอร์ปอเรชั่น ประเทศญี่ปุ่น

PIT เป็นฐานผลิตผ้าเช็ดทำความสะอาดผิวและแผ่นซับน้ำนมมารดา
โดยได้รับอนุญาตอย่างเป็นทางการจากพีเจ้น คอร์ป ประเทศญี่ปุ่น ทั้งนี้บริษัทฯ
เป็นตัวแทนจำหน่ายผลิตภัณฑ์ของ PIT แต่เพียงผู้เดียวในประเทศไทย

บริษัท ไทยพีเจ้น จำกัด หรือ TP

TP ประกอบธุรกิจโรงงานผลิตจุกนมซิลิโคน ขวดนม
ผลิตภัณฑ์พลาสติกสำหรับเด็กและน้ำยาล้างขวดนมตราสินค้าพีเจ้น เป็นฐานผลิตขวดนม จุกนมซิลิโคน
และผลิตภัณฑ์พลาสติกทั้งหมดในประเทศไทยภายใต้ตราสินค้า “PIGEON” โดยได้รับอนุญาตจากพีเจ้น
คอร์ป ประเทศญี่ปุ่น ให้เป็นผู้ผลิตขวดนม จุกนม และผลิตภัณฑ์พลาสติกของพีเจ้นอย่างเป็นทางการ
จุกนมซิลิโคนที่ TP ผลิตและจำหน่ายมีหลายแบบและหลายขนาดตามที่พีเจ้น คอร์ป กำหนดให้ทั้งหมด
อาทิเช่น จุกนมซิลิโคนคลาสสิค จุกนมซิลิโคนแบบ Dome จุกนมเสมือนการให้นมมารดา
และจุกนมเสมือนการให้นมมารดามินิ สำหรับขวดนมเป็นประเภทพลาสติกจากโพลีคาร์บอเนตและ
PPSU (POLYPHENYL SULFONE RESIN DURADEX D3000NT)
โดยสามารถผลิตขวดนมได้ครบทุกขนาดและทุกรุ่น
ในกระบวนการผลิตจุกนมและขวดนมเริ่มจากการคัดเลือกวัตถุดิบที่นำมาผลิตขวดนม
จุกนมไม่ว่าจะเป็นพลาสติก ซิลิโคน และสีที่ใช้พิมพ์ลายบนขวดนม
จะเป็นวัตถุดิบที่ถูกกำหนดและนำเข้ามาจากประเทศญี่ปุ่นโดยตรงด้วยคุณภาพระดับ FOOD GRADE
คือมีความปลอดภัย ไร้สารพิษที่เป็นอันตรายต่อเด็กทารก
มีกระบวนการที่สะอาดได้มาตรฐานด้วยเครื่องจักรอันทันสมัยจากต่างประเทศ
และพนักงานผู้เชี่ยวชาญในแต่ละกระบวนการต่างๆ ซึ่งการผลิตทุกขั้นตอนจะมีการห่อป้องกันฝุ่นละออง
คัดเลือกผลิตภัณฑ์ที่ไม่มีตำหนิหรือ ริ้วรอย ตรวจสอบขนาด ปริมาตร และความคงทนแข็งแรง
ด้วยกระบวนการตรวจสอบมาตรฐาน (Q.C. : Quality Control)
ที่ละเอียดทุกขั้นตอนในการผลิต เพื่อให้ผลิตภัณฑ์ทุกชิ้นที่ผลิตออกไปต้องมีคุณภาพ ปลอดภัย และดีที่สุด
กระบวนการตรวจสอบคุณภาพของขวดนม จุกนมพีเจ้นได้รับการรับรองจาก มอก. ในประเทศไทย
และได้รับมาตรฐาน JIS (Japan Industrial Standard)
ซึ่งเป็นมาตรฐานหลักที่ทางญี่ปุ่นได้ใช้ในการตรวจสอบมาตรฐานของขวดนม และจุกนม
ตราสินค้าอื่นทุกตราสินค้า ในปัจจุบันมาตรฐาน JIS นี้ ทางรัฐบาลญี่ปุ่นได้ร่วมกำหนดกับพีเจ้น คอร์ป
ซึ่งถือได้ว่าเป็นผู้บุกเบิกผลิตภัณฑ์กลุ่มนี้เป็นรายแรกในญี่ปุ่น TP
ได้ผ่านการรับรองเพื่อให้การผลิตได้คุณภาพมาตรฐานในการทำงาน ดังต่อไปนี้

- ISO 14001 : 1996 ใบรับรองระบบการบริหารงานคุณภาพมาตรฐานจาก TÜV Rheinland
Thailand ในปี 2545

- ISO 9001: 2000 ใบรับรองระบบการบริหารงานคุณภาพมาตรฐานสากลจาก TÜV Rheinland
Thailand ในปี 2546

- GMP (Good Manufacturing Practices) จาก สถาบันรับรองมาตรฐานไอเอสโอ ในปี
2550

TIS 969-2533 มาตรฐานอุตสาหกรรมสำหรับจุกนมซิลิโคน

- TP ได้รับบัตรส่งเสริมการลงทุนจากคณะกรรมการส่งเสริมการลงทุนเมื่อวันที่ 14 ธันวาคม 2542
โดยได้รับอนุญาตให้ถือกรรมสิทธิ์ในที่ดินและอื่นๆ

ภาวะอุตสาหกรรม

เนื่องจาก TP เป็นโรงงานผลิตสินค้าพีเจ้นเพียงตราสินค้าเดียว
วัตถุประสงค์ในการก่อตั้งเพื่อเป็นฐานผลิตขวดนมและจุกนมของพีเจ้น คอร์ป ดังนั้นสินค้าที่ TP
ผลิตได้ทั้งหมดจะจำหน่ายให้แก่พีเจ้น คอร์ป และบริษัทในกลุ่มของพีเจ้น คอร์ป รวมถึงบริษัทฯ
(เฉพาะที่จำหน่ายในไทย) เท่านั้น ดังนั้นในการดำเนินธุรกิจของ TP จึงขึ้นอยู่กับนโยบายของพีเจ้น
คอร์ปเป็นสำคัญ ที่ผ่านมามูลค่าการส่งออกของ TP
มีการเติบโตขึ้นทุกปีทำให้เชื่อได้ว่าอุตสาหกรรมขวดนมและจุกนมยังคงมีการขยายตัวอย่างต่อเนื่อง
ถึงแม้ว่าอัตราการเกิดของทารกจะคงที่หรือมีแนวโน้มลดลงก็ตาม เนื่องจากมีการออกผลิตภัณฑ์ใหม่ ๆ
และมีการส่งเสริมการขายอย่างต่อเนื่อง

แนวโน้มอุตสาหกรรมและการแข่งขัน

ในปัจจุบันตลาดผลิตภัณฑ์สำหรับเด็ก ได้แก่ ขวดนมและจุกนมมีการแข่งขันที่รุนแรงมากขึ้น
เนื่องมาจากมีตราสินค้าที่เกิดขึ้นใหม่จำนวนมากทั้งจากต่างประเทศและที่ผลิตในประเทศเข้ามาทำการตลาดทำให้เกิดการแข่งขันด้านราคาอย่างมาก
อีกทั้งยังเป็นผลมาจากปริมาณการเกิดของทารกที่ลดน้อยลงต่อปี
และครอบครัวรุ่นใหม่นิยมการมีบุตรแค่ 1-2 คนเท่านั้น จึงทำให้ตลาดรวมไม่เติบโตมากนัก

กลยุทธ์การแข่งขัน

TP จะเน้นการผลิตสินค้าที่มีคุณภาพโดย TP ให้ความสำคัญกับคุณภาพของผลิตภัณฑ์อย่างยิ่ง
โดยมีการทดสอบคุณภาพของผลิตภัณฑ์ตามมาตรฐานของ JIS ซึ่งเป็นมาตรฐานของญี่ปุ่น
ร่วมกับมาตรฐานของ สมอ (สำนักงานมาตรฐานอุตสาหกรรมไทย)
นอกจากนี้ยังปรับปรุงและพัฒนาผลิตภัณฑ์ให้มีความทันสมัย ปลอดภัย
และหลากหลายเพื่อตอบสนองความต้องการของผู้บริโภค
รวมถึงมีการกำหนดนโยบายการผลิตสินค้าโดยจะขึ้นอยู่กับการคาดการณ์ความต้องการของผู้บริโภคที่มีต่อผลิตภัณฑ์ในแต่ละกลุ่มโดยอาศัยข้อมูลจากฝ่ายขายและแผนการพัฒนาผลิตภัณฑ์ชนิดใหม่หรือการปรับปรุงลักษณะการใช้งานของผลิตภัณฑ์ที่มีอยู่แล้วให้มีประสิทธิภาพมากยิ่งขึ้นโดยเน้นด้านคุณภาพ
ความสะดวก และความปลอดภัยเป็นหลัก

นโยบายการกำหนดราคา

TP เป็นผู้กำหนดราคาสินค้าเองโดยใช้ราคาต้นทุนบวกกำไร โดยในการกำหนดราคา TP
ต้องคำนึงถึงต้นทุนสินค้าและต้องเป็นไปตามนโยบายของพีเจ้น คอร์ป ด้วย
อย่างไรก็ตามราคาที่จำหน่ายในประเทศไทย
และส่งออกจะมีราคาใกล้เคียงกันเพื่อไม่ให้เกิดการทำสงครามราคาระหว่างตัวแทนจำหน่ายสินค้าด้วยกัน
สำหรับสินค้าประเภทของใช้สำหรับเด็ก TP
จะกำหนดราคาของสินค้าโดยใช้พื้นฐานจากต้นทุนเป็นหลัก เนื่องจาก TP
ไม่ได้พัฒนาสินค้าในหมวดหมู่นี้ขึ้นมาเอง ต้องนำเข้าจากประเทศญี่ปุ่น และสิงคโปร์เป็นส่วนใหญ่
นอกจากต้นทุนของสินค้าแล้ว
ราคาของคู่แข่งรวมทั้งสภาวะการแข่งขันก็มีส่วนในการกำหนดราคาอีกด้วย

การจำหน่ายและช่องทางการจำหน่าย

สินค้าทั้งหมดที่ TP ผลิตเพื่อจำหน่ายในประเทศจะจำหน่ายผ่านบริษัทฯ
ซึ่งเป็นผู้จัดจำหน่ายและทำการตลาดทั้งหมดให้แก่ผลิตภัณฑ์ของพีเจ้น สำหรับตลาดส่งออก TP
จะเป็นผู้ส่งออกสินค้าเองโดยส่งออกไปยังพีเจ้น คอร์ป
และตัวแทนจำหน่ายอย่างเป็นทางการของพีเจ้น คอร์ป ได้แก่ ประเทศสิงคโปร์ เป็นต้น

การจัดหาผลิตภัณฑ์

TP ได้รับสิทธิ์จากพีเจ้น คอร์ป ในการผลิตจุกนม ขวดนม และอื่นๆ ภายใต้ตราสินค้าพีเจ้น
โดยทำข้อตกลงระหว่างกันเป็นสัญญาอนุญาตให้ใช้สิทธิ โดยในส่วนของการผลิตของโรงงาน TP
วัตถุดิบหลักที่นำมาใช้ผลิตขวดนม ได้แก่ โพลีคอร์บอเนต (Polycarbonate (PC))
และโพลีโพรไพลีน (Poly Propylene) และสำหรับจุกนม ได้แก่ ยางซิลิโคน คิดเป็นอัตราร้อยละ
64 ของการยอดซื้อวัตถุดิบทั้งหมด แหล่งวัตถุดิบหลักของ TP
มาจากการซื้อจากตัวแทนจำหน่ายในประเทศไทยมีโรงงานที่ตั้งอยู่ที่จังหวัดระยอง
ทำให้สะดวกต่อการวางแผนการผลิต สำหรับการนำเข้าจะเป็นพวก Packing Parts
ที่มีลักษณะเฉพาะและอะไหล่ของเครื่องจักรต่าง ๆ